Valgreinar eru hluti af skyldunámi nemenda í 8. – 10. bekk . Með því að bjóða upp á meira val er verið að laga námið að áhuga og þörfum nemenda . Val nemenda hefur áhrif á skipulag skólans því það getur reynst erfitt að gera breytingar á vali eftir að skóli hefst að hausti . Sumar valgreinar eru blandaðar með nemendum í 8. - 10. bekk . Vegna fjöldatakmarkana í valgreinum þá er ekki er víst að nemendur fái allar þær valgreinar sem þeir hafa óskað eftir . Val nemenda í áttunda bekk eru þrjár stundir , í níunda bekk fimm stundir og í tíunda bekk fimm kennslustundir yfir skólaárið . Sjá nánar lýsingar og valblað . Miðað er við að hver nemandi sé samtals 37 kennslustundir á viku yfir skólaárið . Nemendur geta valið úr yfir sjötíu valhópum árlega og þar af eru yfir þrjátíu greinar sem telja má til list - , verk - eða tæknináms . Grunnskólarnir í Grafarvogi hafa þróað sín á milli val í 9. og 10. bekk . Í samstarfi við Borgarholtsskóla er einnig boðið upp á málmtækninám . Val utan skóla er íþróttir , tónlist , myndlist og tungumálanám hjá viðurkenndum aðila . Auk þess er boðið upp á Íþróttaakademíu sem byggir á samstarfi unglingadeilda grunnskóla Grafarvogs og Fjölnis . Þó nemendur velji sér greinar er nám í valgreinum ekki frábrugðið námi í öðrum greinum . Gerðar eru sömu kröfur og í öðrum greinum . Kennari ræður ferðinni og velur þær nálganir sem hann telur best henta hverju sinni . Gerðar eru kröfur til nemenda í samræmi við aldur þeirra og færni í valgreinum sem og öðrum greinum . Góðum verkum fylgir ævinlega ánægja og tryggasta leiðin til að vera ánægður í skóla er nú sem fyrr að leggja sig fram .